दिल्ली-बठिंडा रेलवे लाइन पर आरओबी के पास अंडरपास की योजना अधर में
दिल्लीबठिंडा रेलवे लाइन पर फाटक नंबर 113बी पर जींद में बने पहले आरओबी के पास अंडरपास की योजना पिछले नौ माह से अधर में लटकी है। बजट, ड्राइंग आदि तैयार होने के बावजूद निर्माण बजट पर रेलवे राज्य सरकार की शेयरिंग के झमेले की वजह से आरयूबी निर्माण अटक गया है। जिसका खामियाजा शहर के तीन वार्डों की करीब दर्जनभर काॅलोनियों के लोगों आसपास के गांवों से आने जाने वालों को भुगतना पड़ रहा है।
जींद में एनएच 71(न्यू एनएच352) के किलोमीटर नंबर 296 हांसी रोड वीटा मिल्क प्लांट के समीप दिल्ली बठिंडा रेलवे लाइन पर 72.17 करोड़ के बजट से 939.784 मीटर लंबाई वाला आरओबी निर्माण कराया गया है। आरओबी निर्माण के समय ही आसपास की काॅलोनियों के लोगों की लाइन क्रॉसिंग की सुविधा के लिए यहां अंडरपास बनाने का प्रपोजल तैयार किया गया था। रेलवे ने आरयूबी निर्माण के लिए राज्य सरकार से 50 प्रतिशत लागत वहन करने को कहा था। जिला प्रशासन की ओर से इसके लिए प्रस्ताव तैयार कर मंजूरी के लिए भेजा था। पिछले 10 अप्रैल 2015 को सीएम मनोहरलाल ने सरकार की 50 प्रतिशत शेयरिंग को अप्रूवल दे दी थी। इसके बाद आरओबी का निर्माण तो पूरा हो गया और 1 जुलाई 2015 से रेलवे ओवरब्रिज से वाहनों की आवाजाही शुरू हो गई, लेकिन अंडरपास निर्माण नहीं हो सका।
आरओबी निर्माण के समय से ही सरकार की ओर से मंजूरी मिलने के बाद आरयूबी के लिए ड्राइंग आदि तैयार कर पूरा खाका तैयार कर लिया था। इस पर करीब 2.65 करोड़ रुपए की लागत आनी प्रस्तावित है। पूरी फाइल तैयार कर रेलवे के पास भेजी गई। लेकिन अब रेलवे ने इसके निर्माण से हाथ खड़े कर दिए। रेलवे अधिकारियों ने अपने सुर बदलते हुए कहा कि अब अंडरपास की रेलवे को जरूरत नहीं है। ऐसे में अगर प्रदेश सरकार इसके निर्माण के लिए 100 प्रतिशत शेयरिंग देती है तो रेलवे इसका निर्माण करा देगा। मगर सरकार की ओर से 50-50 प्रतिशत शेयरिंग पर सहमति जताई गई थी। अब वह सौ फीसदी खर्च उठाने के लिए तैयार नहीं हो रही है।
जींद. दिल्लीबठिंडा रेलवे मार्ग पर बिना क्रॉसिंग के रेलवे लाइन पर एक तरफ आती ट्रेन तो दूसरी तरफ क्रॉसिंग करते लोग।
^जींद हांसी मार्ग पर बने रेलवे ओवरब्रिज के नीचे रेलवे क्रॉसिंग के लिए कोई रास्ता नहीं है। ऐसे में पटियाला चौक क्षेत्र की दर्जनभर काॅलोनियों के हजारों लोगों को रोजाना आने जाने में असुविधा हो रही है। इसलिए यहां अंडरपास बनने से ही समाधान होगा। -रमेशखट्टर, निवर्तमान उपप्रधान, नगर परिषद जींद।
^आरओबी बनने के बाद तो मेरी काॅलोनी अलग थलग सी पड़ गई है। शहर से हांसी रोड पर आने जाने का रास्ता ही नहीं बचा है। दुकानदारों का कारोबार ठप हो गया है। स्कूली बच्चों को भी मेन रेलवे लाइनों के ऊपर से गुजरने को मजबूर होना पड़ रहा है। -हरिकिशन,वासी पटेलनगर।
^अंडरपास के बिना आसपास की काॅलोनियों के लोगों का इधर से उधर आना जाना एक तरह से कट गया है। अंडरपास निर्माण के लिए मैं प्रयासरत हूं। मंगलवार को दिल्ली में रेल राज्य मंत्री मनोज कुमार सिन्हा से मिला था। उन्होंने निर्माण का आश्वासन दिया है। -मनफूलशर्मा, प्रधान हाउस बिल्डिंग कमेटी, जोगेंद्र नगर।
^रेलवे गेट 113बी के समीप अंडरपास बनाने की प्रक्रिया चल रही है। रेलवे चाह रहा है कि 100 फीसदी शेयरिंग राज्य सरकार की हो। इसके लिए सरकार से बातचीत की जा रही है। संभावना है कि जल्द ही अंडरपास निर्माण हो सकेगा। ताकि लोगों को लाइन क्रॉसिंग करने में परेशानी हो। -सुरेंद्रकुमार, चीफ इंजीनियर, ब्रिज एंड कंस्ट्रक्शन, रेलवे।
^जींद में आरओबी के समीप अंडरपास बनेगा। अगर कोई अड़चन रही है तो इसे जल्द दूर कराया जाएगा। मैं इसकी जांच कराऊंगा। उसके बाद समाधान करा दिया जाएगा।| -रमेशकौशिक, सांसद, सोनीपत।
पटियाला चौक से बिजली बोर्ड कार्यालय तक बने आरओबी नीचे से मेन रेलवे लाइन क्रॉसिंग की कोई सुविधा होने से आसपास के एरिया के लोग परेशान हो गए हैं। वार्ड 1 के जोगेंद्र नगर, नेताजी काॅलोनी, मिल्क प्लॉट कालोनी, बिजली बोर्ड काॅलोनी, वार्ड 6 का ईश्वर नगर, पटेलनगर, सावित्री नगर, वार्ड 7 का संतनगर, श्याम नगर, खटीक बस्ती, श्याम काॅलोनी समेत दर्जनभर काॅलोनियों के लोगों को काफी परेशानी हो रही है। इन काॅलोनियों के लोगों को दूसरी साइड आने जाने के लिए दूर की सड़कों से होकर आना पड़ता है। बीमार व्यक्तियों दुर्घटना होने की स्थिति में लोगों को वाया जलालपुरा गांव होकर जाना पड़ता है। या 1 किमी लंबाई वाले आरओबी के ऊपर से होकर गुजरना पड़ता है।
awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva